
Prome Minister Evelyn Wever-Croes: 
Cumbre virtual cu hobennan profesional 


YOUNG PROFESSIONALS HOPI INTERESA 
DEN NEGOSACION CU HULANDA 


Diahuebs ultimo Premier Evelyn Wever-Croes a organisa 
un cumbre virtual cu hobennan profesional, relaciona cu e 
negosacionnan cu Hulanda. E interes pa e cumbre aki tabata 
hopi grandi y e participantenan a haya hopi informacion. E 
cumbre a wordo televisa y a wordo sigui pa miles di persona. 


Adescribi e problemanan financiero cu Covid a causa pa Aruba. 
Pa prome biaha den historia Gobierno a mira su entradanan 
baha cu 80% y mes momento a haya ta cubri hopi mas gasto 
pa yuda sector priva. Hopi ta e companianan cu tabata core e 
riesgo di kibra y p'esey mesora Gobierno a prepara tres proyecto 
pa yuda nos comerciantenan pa evita consecuencianan mas 
serio pa tur. E ayudo di Gobierno tabata e subsidio di salario di 
60% na tur doño di trabou cu wordo afecta pa e crisis, pa asina 
nan por paga salario di trahadonan, e asistencia financiero 
FASE na esnan cu perde nan trabou y e ayudo financiero di 
Afl. 4.000 na empresanan chikito y mediano. 


Director di Finansas sr. Derrick Werleman a indica cu e 
problemanan financiero debi na Covid lo no ta e afia aki so, 
sino otro aña tambe. 

E aña aki nos lo mester a marca un surplus di 40 miyon 
florin, pero awor debi na Covid nos ta premira un deficit 1.100 
miyon florin debi cu entradanan a cay afo. Gobierno a dicidi 
di no solamente yuda comerciantenan di sector priva, manera 
menciona ariba, pero ademas di carga e deficit di AZV y SVB. 
Tur esaki ta montantenan hopi grandi, y p'esey ta causa e 
deficit asina grandi. 

E deficit aki mester wordo cubri door di busca fiansa. Gobierno 
a cuminsa busca e fiansa riba mercado internacional pero e 
mercado a cuminsa cera mesora cu Covid a bira un pandemia 
local. Asina mes Gobierno di Aruba a logra presta un parti di 
mercado internacional y mercado local y tambe un parti di 
Hulanda. 

Awor falta 682,4 miyon florin ainda y pa esaki mester acudi un 
biaha mas na Hulanda. 

Pa otro aña, 2021, ta premira cu mester di 579 miyon florin pa 








financia. 


E fiansa aki por wordo haci normalmente na diferente forma. 
Aruba por purba busca financiamento na mercado internacional. 
Esaki no ta solamente hopi dificil, casi imposibel, pero tambe 
lo ta contra un interes hopi mas halto. Hulanda ta ofrece e 
fiansa aki na 0%. 

Si Gobierno di Aruba haya un banco cu kier financia mes, 
mester pidi aprobacion na RijksMinisterraad segun Statuut y 
no ta sigur cu Hulanda lo duna e aprobacion aki. 

Tin hende a sugeri pa Aruba presta placa na IMF of Worldbank, 
pero esaki no ta posibel pasobra IMF ni Worldbank ta presta 
Aruba placa door cu nos ta parti di Reino Hulandes. 


Premier a segura e participantenan cu Gobierno ta sigui den 
negosacion pa asina yega na un formula cu Hulanda cu ta 
den beneficio di tur ciudadano di nos pais. E hobennan a 
keda sumamente agradecido cu nan a wordo envolvi y por 
a participa y duna nan opinion. Ta obvio cu nos hobennan ta 
hopi interesa den e topico aki y ta consciente di e problemanan 
serio cu nos pais ta pasando aden. 


“Hunto nos lo enfrenta e retonan y nos lo surpasa nan", Premier 
Evelyn Wever-Croes a duna di conoce. 

Premier Evelyn Wever-Croes: 
Cumbre Virtual Hobennan Professional: 


PRESENTACION DI MASTERPLAN: 
REPOSICIONANDO RUMBO DI NOS PAIS 


Siman pasa diahuebs Premier Evelyn Wever-Croes a organisa 
un cumbre y a invita pa esaki specialmente e hobennan 
profesional. Esaki ta e di 7 cumbre caba cu Premier ta organisa 
pa trata e tema di negosaciobnnan cu Hulanda. 

A organisa 9 encuentro cu gremionan comercial y sindical, y 
cu lidernan politico. Tambe Premier a bay Parlamento riba su 
iniciativa, pa duna informacion. 


Durante e ultimo 3 encuentronan aki a comparti informacion 
tocante e draft masterplan “Reposicionando Rumbo di nos 
Pais”. Varelie Croes cu hunto cu un ekipo di trabou a guia e 
subcomision di Innovacion y Resilencia a duna un presentacion 
di e puntonan esencial di e plan. E masterplan ta e resultado 
di trabounan di 17 taskforce, un ‘program management team’ 
di mas o menos 10 persona y boluntarionan, un 'steering 
committee' di profesionalnan cu durante 3 luna a traha hunto pa 
asina por a guia y facilita e proceso di yega na un masterplan 
pa locual ta Aruba su recuperacion Economico y Innovacion. 


E plan cu ta un draft ainda, ta den pleno proceso awor di ricibi 
feedback di stakeholders y participantenan y lo finalisa esaki 
den e proximo simannan. 


E master plan ta un reflexion di un proceso participatorio 
unda mas cu 125 persona a participa, gran mayoria a base 
voluntario cu a bini hunto pa traha riba un vision y un plan 
pragmatico cu accionnan concreto pa yuda defini e rumbo 
nobo di nos Pais. Tur participante ta di acuerdo cu "business 
as usual" no lo por sigui mas. E plan ta uno pragmatico y ta 
hiba un termino di planificacion di 3 aña (2020-2023), poniendo 
aspectonan manera desaroyo sostenibel, responsabel y bista 
riba nos recursonan natural central. E plan mes ta enfoca riba 
un termino largo pero na mes momento creando beneficionan 
a corto plaso. 


Durante e desaroyo hunto cu e taskforcenan a haci un trabao 
extenso di defini kico ta e retonan principal cu mester atende cu 
nan como prioridad. E retonan mas principal ta: estado di nos 
sector publico, clima di comercio y mercado laboral, e aspecto 
di inclusividad y e hecho cu nos tin un modelo economico linear 


E retonan aki no ta nada nobo, ta cosnan cu nos conoce 
caba. Prome a cuminsa cu analisa kico ta e problemanan 
cardinal den nos fundeshi economico. Durante e analisis aki, 
e taskforcenan a revisa varios estudio y rapportnan existente 
pa no reinventa e wiel. A valida hunto cu stakeholders kico ta e 
retonan principal cu mester atende cu ne awor. Den luna di juni 
a conduci 2 encuesta nacional caminda henter comunidad por 
a participa, cu a yuda tambe pa valida e puntonan di prioridad. 
E aspiracion di e plan ta un transicion exitoso pa un modelo 








economico nobo cu ta sostenibel, inclusivo y resiliente. 

Algun punto di salida cu ta cardinal y ta carga e plan ta e.o.: 

- Salubridad 

- Bienestar y inclusividad pa tur ciudadano 

- Un relacion responsabel y sano cu nos medio ambiente 

- Crea e forsa y habilidad pa absorbe e impacto di un crisis 

- Crea oportunidad pa adapta y acelera innovacion y progreso 
- Crea un mercado laboral cu conocemento y capacidad amplio 
cu por adapta na cambionan di circumstancia 


Total a defini mas di 90 proyecto concreto pa implementa den 
e proximo 3 afianan y asina por bisa tambe cu e caminda nos 
dilanti a wordo stipula. E partnernan di implementacion ta 
sumamente importante y clave den esaki, e.o. departamentonan 
di Gobierno, gremionan, NGO's y sigur sector priva tin un rol 
importante den diferente accion. 


"E participantenan na e cumbre a keda satisfecho cu e 
informacion di e Masterplan y a indica cu ta cla pa yuda 
reconstrui nos pais", Premier Evelyn Wever-Croes a duna di 
conoce. 





MINISTER XIOMARA MADURO 


MINISTER di Finansa, Asuntonan Economico y Cultura. 

MINISTER XIOMARA MADURO A PRESENTA 
E RESULTADO DI E PROME MITA ANA DI 
PRESUPUESTO 2020 


Apesar di e situacion financiero precario Pais Aruba a logra 
cumpli cu tur su debenan 








Durante e conferencia di prensa di Gobierno, Minister Maduro 
a duna un relato riba algun informacion financiero di e mita aña 
2020 di e Presupuesto di Pais Aruba. E mandatario a informa 
cu e 'Uitvoerings Rapportage Juni 2020' ta cla y a wordo 
manda pa CAFt y na miembronan di Parlamento di Aruba. Pa 
mas informacion tocante e rapport financiero por lesa esaki 
riba www.gobierno.aw 


GASTONAN DI OPERACION 

Minister Maduro ta relata cu na comienso di aña 2020, finansa 
di Pais Aruba tabata bayendo den bon direccion. Durante e 
prome lunanan di aña e entrada tabata mas halto cu premira. 
Na momento cu COVID 19 a presenta esaki a debilita e finansa 
y economia di Pais Aruba. Gobierno a ricibi na entrada te na 
mita di e aña aki, 518 miyon florin. E gastonan realisa ta 798 
miyon florin. Esaki ta nifica cu tin un deficit realisa di 280 miyon 
florin te na juni 2020. E dignatario ta bisa cu pa resto di e aña 
aki Gobierno lo genera menos na entrada. Manera proyecta 
e Presupuesto 2020 lo bay tin un deficit di operacion di 
aproximadamente 1.3 biyon florin. Minister Maduro a remarca 
cu na momento cu e crisis di COVID 19 a presenta Gobierno a 
haci solamente e gastonan necesario, pero den transcurso di 


aña e gastonan aki lo wordo realisa. 


GASTONAN DI CAPITAL 

Tocante e gastonan di capital e mandatario a informa cu esaki 
tin un deficit di 11 miyon florin te cu mita di aña. Minister Maduro 
a informa cu Gobierno a wanta cu e inversionnan y tambe no 
a realisa e fondonan di e benta di tereno di e companianan 
estatal. Esaki lo bay wordo inclui den e presupuesto supletorio. 


NECESIDAD FINANCIERO 

E necesidad financiero pa aña 2020 na momento cu COVID a 
presenta a bira 1.6 biyon florin, di cual a cubri 473 miyon florin 
te na luna di juni 2020. E mandatario a bisa cu e bon noticia 
ta cu apesar di e situacion financiero precario, Pais Aruba a 
cumpli cu su debenan local y internacional. Te na mita di aña, 
Pais Aruba tin un deficit financiero di 269 miyon florin, locual ta 
nifica cu Pais Aruba mester mas yudansa financiero pa cubri e 
deficit total di Presupuesto 2020. 


SALDO PRIMARIO 

Minister Maduro ta sigui relata cu Gobierno a presupuesta 
pa aña 2020 un saldo primario di -32.2% y te cu fin di juni 
2020 e saldo primario ta -6.7%. E saldo primario ta e parti di 
locual Gobierno a ricibi na entrada y locual ta su gastonan, 
excluyendo e parti di interes di e debe. 


“DEBT TO GDP* 

E mandatario ta informa cu e 'Debt to GDP' di Pais Aruba na 
aña 2019 tabata 74.6% y durante di e ultimo dos añanan aki 
e peso di e debe tabata bahando. Na momento cu e crisis 
di COVID19 a presenta y cu Pais Aruba mester a bay busca 
ayudo financiero cerca Hulanda, e debe di Pais Aruba a subi y 
e Debt to СОР’ a bira 116.9%. Minister di Finansa ta premira 
cu pa fin di aña 2020, Pais Aruba su ‘Debt to GDP’ lo ta na 
13696. 

GASTONA & 
Gobierno tin un montante di 472.8 miyon florin presupuesta 
pa gastonan di personal. Te na mita afia e gastonan aki ta 
na 225.7 miyon florin di cual 12.4 miyon florin ta gastonan di 
overtime. Ta premira cu e gastonan di overtime lo subi mas 
durante e proximo lunanan. E mandatario a bisa cu Gobierno 
ta sigui traha pa contene e gastonan di personal y di overtime 
pa esakinan por keda manehabel. 





CREDIBILIDAD NCIERO 

Na maart na momento cu e crisis di COVID19 a presenta, e 
compania internacional di rating Fitch a degrada Pais Aruba su 
rating na BB y Pais Aruba a logra mantene su rating di BBB+ 
cerca Standard & Poor's. E mandatario a subraya cu tin chens 





cu e panorama aki por cambia debi na e debenan cu ta wordo 
haci pa surpasa e crisis aki. 


PAIS ARUBA A LOGRA DI CUMPLI CU SU D d 
Minister Kiomara Maduro ta bisa cu Pais Aruba tabata riba bon 
caminda te na momento cu COVID19 a presenta. COVID19 
a trece cune un crisis di likides cu a debilita Pais Aruba su 
finansa y economia enormemente. 

E dignatario ta expresa cu apesar di e situacion financiero 
precario Pais Aruba a logra di cumpli cu tur su debenan. 
Minister Maduro a finalisa bisando cu Gobierno ta sigui traha 
diligentemente pa Pais Aruba por surpasa e crisis aki y lo sa 
di mustra madurez politico pa tuma e miho decisionnan na 
bienestar di Pais Aruba. 














Tin algo bon den 
bur circunsbancia, 
hasta ora bin 
rebonan grandi" 


Kemana Made 

UITVOERINGS RAPPORTAGE 


2° Kwartaal 2020 


ENTRADA PRESUPUESTA 2020: 
AWG 885,437 miyon 


ENTRADA RICIBI TE CU JUNI 2020: 
AWG 518,074 miyon | (58.5%) 


GASTO PRESUPUESTA 2020: 
AWG 2,152,433 miyon 


GASTO REALISA TE CU JUNI 2020: | 
AWG 798,611 miyon | (3 


DEFICIT OPERACION PROYECTA PRESUPUESTO 2020: s 
AWG -1,266,996 miyon | 1 


DEFICIT REALISA TE CU JUNI 2020: 
AWG -280,537 | (22,1%) 


Entrada ta tiki mas halto cu presupuesta. Den e prome 
lunanan pre-Covid entrada tabata mas halto cu premira y e 
gastonan a ser manteni abou door di wanta mas tanto 
posibel y pusha algun gasto pa lunanan nos dilanti. 

PRESENTACION DI MINISTER XIOMARA MADURO 24 AUG 2020 








UITVOERINGS RAPPORTAGE 


2* Kwartaal 2020 


GASTONAN DI CAPITAL 


ENTRADA CAPITAL PRESUPUESTA 2020: 
AWG 57,064 miyon 


ENTRADA CAPITAL RICIBI TE CU JUNI 2020: 
AWG 18,240 miyon | (32.0%) 


GASTO CAPITAL PRESUPUESTA 2020: 
AWG 75,310 miyon 


GASTO CAPITAL REALISA TE CU JUNI 2020: 
AWG 6,592 miyon | (8.8%) 


DEFICIT CAPITAL PROYECTA PRESUPUESTO 2020: 
AWG -18,246 miyon 


RESULTADO NETTO CAPITAL TE CU JUNI 2020: 
AWG -11,648 | (-63.8%) 


Te cu Juni 2020 di un banda no a realisa ainda sumanan cu 
mester a ricibi di benta di tereno. Cualnan porcierto lo bai ser 
adapta den e presupuesto supletorio na caminda. Di otro banda 
tambe ta wanta inversionnan debi na e situacion financiero. 











UITVOERINGS RAPPORTAGE 


2* Kwartaal 2020 


NECESIDAD FINANCIERO 


NECESIDAD FINANCIERO PRESUPUESTA 2020: 
AWG 1,646,730 miyon 


NECESIDAD FINANCIERO TE CU JUNI 2020: 
AWG 473,201 miyon | (28.7%) 


REFINANCIAMENTO DEBE PRESUPUESTA 2020: 
AWG 361,488 miyon 


REFINANCIA TE CU JUNI 2020: 
AWG 204,312 miyon | (56.5%) 


DEFICIT FINANCIERO TOTAL PRESUPUESTA 2020: 
AWG 1,285,242 miyon 


DEFICIT FINANCIERO TOTAL TE CU JUNI 2020: 





AWG 268,889 | (20.9%) 
SALDO FINANCIERO PRESUPUESTA 2020: 
2% 


SALDO FINANCIERO TE CU JUNI 2020: 
-6.7% 





CONCLUSION: ^ 

Te na e momento aki Aruba ta cumpliendo cu e 
refinanciamento di su debenan y no ta premira 
peliger di default pa 2020. 

UITVOERINGS RAPPORTAGE 


2° Kwartaal 2020 

UITVOERINGS RAPPORTAGE 


2° Kwartaal 2020 

PRESENTACION DI MINISTER XIOMARA MADURO 24 AUG 2020 





UITVOERINGS RAPPORTAGE 


2* Kwartaal 2020 


BETER BEHEERSING VAN DE PERSONEELSLASTEN: 


Wie 


2012 2013 2014 2015 2016 2017 2018 2019 2020 В2020 
K2 


mma Personeelslasten Overwerkvergoeding 


Norm: AFL 479 mln. 50 

UITVOERINGS RAPPORTAGE 


2° Kwartaal 2020 
HANDHAVING VAN DE KREDIETWAARDIGHEID: 

GOBIERNO DI ARUBA 





MINISTER GLENBERT F. CROES 





MINISTER di Asunto Social y Labor 

GOBIERNO TA BAY DUNA AYUDO 
FINANCIERO EXTRA PA ANA ESCOLAR 
2020/2021 PA ESUNNAN DEN BIJSTAND 


Den luna di october tur persona cu ta den 
bijstand y cu ta bay scol, tin e posibilidad 
di haya un ayudo financiero extra. E 
ayudo financiero extra ta wordo paga un 
biaha so y ta consisti di dos parti: 

1. 'Schooluitkering' (Subsidio Escolar). 
2. ‘Ouderlijke Bijdrage (Contribucion di 
Mayor). 


CONFERENCIA DI PRENSA 

Diamars dia 1 di september 2020 parti 
mainta DAS, por medio di un conferencia 
di prensa, lo elabora riba loke ta trata e 
ayudo financiero extra pa aña escolar 
2020/2021. DAS lo bay splica ken tur ta 
bini na remarca, kico e ayudo financiero 
ta encera, kico tur ta e rekisitonan y 
alabes pakico ta importante pa cumpli 
cu nan. 


CAMBIO ENCONEXION CU COVID-19 
Normalmente e ayudo financiero extra 
aki ta wordo duna tur aña den luna di 
september. E aña aki esaki a conoce un 
cambio esta cu e ta bay wordo duna den 
luna di october. E motibo tras di e cambio 
aki ta e hecho cu a hala e habrimento di 
e aña escolar nobo pa dia 3 di september 
2020. 

Ademas di e cambio menciona ariba, 
e aña aki DAS a traha un “schedule di 
entrega” pa asina evita aglomeracion 
di hende na su oficina na Oranjestad. 


Durante e conferencia di prensa lo 
presenta e “schedule di entrega” cu 
cada mayor lo haya tambe hunto cu e 
formulario na e scol concerni. 


FINAL 
Nos ta pidi e comunidad di Aruba pa 
keda pendiente pa tur informacion rond 


esaki y pa por fabor 'like' nos pagina 
di facebook "Departamento di Asunto 
Social” caminda tur update y tur otro 
informacion importante lo keda publica. 
Si bo persona tin cualkier pregunta por 
tuma contacto cu DAS seccion di bijstand 
na telefon 528-1100 of 528-1110. 





Conferencia di prensa diamars 1 di september 2020: 


Ayudo financiero 
extra pa aña 
escolar 2020/2021 
pa esunnan den 
bijstand. 


j 


Departamento di Asunto Social 

Ariba dia 9 di maart 2020 e trayecto di Formacion Social a 
cuminsa oficialmente pero pa motibo di e situacion actual cu 
nos ta bibando aden, COVID-19 a haci cu e programa a stagna. 
Awe e cursistanan a cuminsa di nobo cu e trayecto aki, cu e 
meta pa aki 4 luna finalisa y tambe ricibi nan diploma. 


Durante e 4 lunanan cu ta sigui e participantenan lo wordo 
instrui ariba locual ta norma y balor. Hunto cu esey, e esencia 
di disciplina, regla y como tambe respet di ambos banda. 
Formacion Social ta bou guia di nos militarnan Arubano 
(ARUMIL). 


Aruba como tambe Curaçao conoce e trayecto di Formacion 
Social y e meta di esaki ta pa prepara e hobennan lo miho 
posibel pa un carera y tambe pa sifia e hobennan con pa 
desaroya competencia. 


Formacion Social a inicia por medio di e tarea nan di CZMCARIB 
(Commandant der Zeemacht in het Caribisch gebied) como 
tambe conforme palabracionnan haci cu pais Aruba. 

INFORMACION IMPORTANTE 


Si den bo cas tin un persona positivo pa Covid, 
tur persona cu ta biba bou e mesun dak 

y tambe e pareha di esun cu ta positivo, mester 
bay den cuarentena obligarorio pa 7 dia. 


L4 

! *Sisintoma no aparece 
persona mester vigila | ! deneprome7 dia, e 
nan salud pa sintoma. persona por sali di 

cuarentena siguiendo 
«бі sintoma aparece, tur regla di proteccion, 

yama bo dokter di especialmante e uzo 
cas pa por test. di mondmasker. 


7 
1 
1 
1 
I 
1 
1 
1 
1 
\ 


Sinembargo ОМС ta recomenda pa permanece 7 dia mas 
den cuarentena voluntario pa SM en 14 dia, haci esaki 
door di tuma vakantie of un areglo cu doño di trabou. 


*E prome 7 dia obligatorio ta wordo cubri pa SVB, e dianan voluntario no. 


DIRECTIE VOLKSOEZONDMHEID 

Departamento di Salud Publico: 
104 PERSONA A RECUPERA AWE DI 
COVID-19, TIN 42 CASOPOSITIVO NOBO Y 
UN FAYECIDO 





Segun e update di awe por tuma nota 104 persona a 
recupera y tin 42 caso di Covid-19 di cual tur ta residente. 


Lamentablemente a registra tambe un caso di fayecimento di 4 А 
Ра mas information 


Bishita nos website na 


WWW.DVG.AW 


un persona riba 60 afia, Crisis Team y Gobierno di Aruba ta 
manda palabranan di condolencia na famianan di e fayecido. 


Total di testnan haci ta 290. 


Hospital ta informa cu te na e momento aki tin 24 persona 





interna den hospital di cual 7 ta den ICU y 17 ta isola riba piso 





general. 


UPDATE 


TOTAL KE no RESIDENTE 


1670 1636 
NEGATIVO 17934 - 


1097 1083 

RECUPERA 565 545 
19604 
GETEST NA AIRPORT 9059 


DVG Gobierno di F... 

Decoratiecommissie Aruba 
Comision Condecoracion Real Aruba 
“Duna honor na esun(nan) cu merece honor” 
OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e aña aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 


Pa un persona por wordo considera pa һауа un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 
- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 





Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ("voorsteller"). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di "Nederlandse 
Kapittel voor de Civiele Orden". Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa afia 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario y personanan cu ta destaca 
realmente den nan trabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e afia aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa afia di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. l. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: condeco.aruba@ 
gmail.com 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 











Diamars 25 Augustus 


GOBIERNO DI ARUBA 


KICO ABO MESTER HACI! 


GF Revisa bo Geom 
Scucha radio pa (A 


informacion 

for di Meteo 

regardando e 

situacion di tempo. 2 sushi, palonan los etc.) 


Pone bo frigidai 
freezer na e setting 
porta y schutternan mas friu y tene esaki 
special pa horcan. cera mas tanto posibel 
Si bo no tin schutternan pa asina tur locual ta Cera bo tanki di gas D 


special pa horcan, den nan por wanta pa i y kita plug di tur 
cubri tur bo porta y un tempo mas largo si : bo aparatonan 
bentananan cu Wer coriente cay afo. 2 chikito. 


CONOCE E PLAN DI 'HORCAN DI BO COMUNIDAD. 


Papia cu e miembronan * Planifica rutanan na shelternan local Gi 
di bo hogar y crea un * Registra e miembronan di famia cu (el 
plan di evacuacion. tin necesidad pa remedinan special 
1 Planeando y practicando bo plan segun cu ta necesario 
Tank bo auto : di evacuacion, ta minimalisa e + Haci plannan pa bo mascotanan tambe хе 
confusion y miedo durante e evento. wordo atendi. 


Evacua den caso cu i Door cu seguro basico pa vivienda no ta cubri 

autoridadnan competente * inundacion (flood insurance), ta importante pa bo tin 

ta conseha pa haci esey. 1 proteccion pa cu inundacion sea pa motibo di horcan, Р 7 
Тепе cuidou у еуйа : tormentanan tropical, awasero pisa y otro condicionnan 
camindanan cu ta inunda y cu por impacta Aruba. Pa mas informacion tocante 

of caminda/brugnan cu a seguro di inundacion ta recomenda pa bo comunica cu 

kibra of a ricibi daño. bo compania di seguro. 


NUMBERNAN DI EMERGENCIA 


CENTRAL ALARMA NACIONAL; POLIS; AMBULANCE: 911 
HOSPITAL: 527-4000 
CENTRO MEDICO SAN NICOLAS 5248833 


GABINETE WEVER-CROES 





GOBIERNO DI ARUBA 


KICO BO TIN MESTER? 


Awa pa minimo 3 dia 
#1 galon di awa ра dia 


Repelente pa insecto y 
crema pa proteha contra 


Paña extra, pechi y 


Camara pa saca potret 
di daño 


NUMBERNAN DI EMERGENCIA 


CENTRAL ALARMA NACIONAL; POLIS; AMBULANCE: 911 


Cuminda den bleki of 
cuminda cu ta facil 


Productonan di 
higiena y sanitario 


Tools/material pa 
sigura bo propiedad. 


Extra set di yabi di 


— IN 


HOSPITAL: 527-4000 
CENTRO MEDICO SAN NICOLAS 5248833 


juministro pa baby 
(boter, formula, 
cuminda pa baby, 


Remedi (suministro pa 7 dia) 
y articulonan medico 
(aparato pa scucha cu 

extra bateria, bril, 

lens di contacto. 

Hangua. Garoti) 


Copia di documentonan personal 
(lista di remedi y informacionnan 
medico, documento cu ta prueba 
di adres, contract di cas, 


paspoort, tarheta di A 
identificacion, 
polisa di seguronan) 


Suministro pa animal 
(banchi, cadena, 
tarheta di mum af 
cuminda, baki pa 

awa, haula) 


Informacion 
di famia y di emergencia. 


INFORMACION OBTENI DI OFICINA DI MANEHO DI CRISIS - TEL; 588-0100 


(GABINETE WEVER-CROES 

